Grupės „Sisters On Wire“ koncertas
2022-04-29 19:00 (Europe/Helsinki)
Balandžio mėnesį grupė „Sisters On Wire” leisis į savo pirmąjį koncertinį turą „Virsmas” per penkis Lietuvos miestus.
Artėjančiame ture dainos „Mėlyna Mėlyna” autoriai sukurs ypatingą atmosferą, kurioje netrūks ir muzikinių staigmenų. Klausytojai galės pirmieji išgirsti naujausius ir dar neišleistus grupės kūrinius. „Grojant paskutinius vasaros koncertus, kurių buvo nemažai, supratome, mums, kaip atlikėjams, jau norisi daugiau. Mes žinome, kad mūsų pasirodymai gali būti įdomesni, gali geriau skambėti”, – dalijasi įspūdžiais „Sisters On Wire”.
„Žodis „Virsmas” labai gerai apibūdina kas įvyko per pastaruosius porą metų. Mes pasikeitėm, pasikeitė dainos, pasikeitė garsas, mes išaugom, kaip atlikėjai. Laikotarpis nuo lietuviškų dainų etapo pradžios iki dabar mūsų grupei vienareikšmiškai reiškia virsmą”, – atvirauja Olegas.
Grupė teigia, esanti įsitikinusi, kad klausytojas nepasigailės atėjęs į koncertą. „Dažniausi komentarai, kurių sulaukdavome po pasirodymų buvo apie mūsų paprastumą ir nuoširdumą, tas paliečia labiausiai. Taip ir yra. Mes keturi draugai, laimingi, mylintys savo veiklą bei transliuojantys tai scenoje. O dabar prie mūsų dar prisidėjo ir didelė bei profesionali komanda – tai padės pakelti pasirodymus į naują lygį.”
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Ukrainos ir Lietuvos atlikėjų paramos koncertas „Kovojančiai sesei"
2022-05-03 19:00 | Šiaulių kultūros centras
Gegužės 3 d. 19 val. Šiaulių kultūros centre vyks populiarių Ukrainos ir Lietuvos atlikėjų paramos koncertas „Kovojančiai sesei“, kurio metu bus renkama parama Ukrainos gynėjams.

Renginyje dalyvaus „TaRuta“, „E.K.A“, Šarūnas Mačiulis, Kęstutis Jablonskis, „Fused Trio“, „Šviesiai-tamsūs“, „Kasetė“.

Organizatorius VšĮ „Remigijaus akcija“, partneris – Šiaulių kultūros centras

Renginys nemokamas

Komedija „Neplanuotas pasimatymas“
2022-05-04 18:00 | Šiaulių kultūros centras
Įsivaizduokite, kad Jūs ruošiatės eiti į šventinį vakarėlį Naujųjų metų išvakarėse, o Jus įviliojo į neplanuotą pasimatymą.
Spektaklio personažai, atrodytų, neturi nieko bendro. Jis – uždaras vienišius. Ji – trykštanti energija, besidžiaugianti gyvenimu moteris. Komedija įgauna pagreitį, kai šie du personažai susitinka švenčių išvakarėse viename bute. Ji planuoja eiti į naujametinį kaukių vakarėlį. Jis telefonu prašo trumpam užbėgti pas jį į namus, antraip grasina iššokti pro langą. Ji geraširdiškai bėga gelbėti nepažįstamojo, o jis įvilioja ją į neplanuotą pasimatymą ir dar ketina atskleisti paslaptį, kuri apvers jos gyvenimą aukštyn kojomis.
Daugiau siužeto vingių neatskleisime, nors jų šioje komedijoje žiūrovams autoriai paruošė dar ne vieną. Aktoriai spektaklyje meistriškai atskleidžia ne tik komedijos spalvingumą, bet ir subtiliai perteikia žmogiškųjų santykių psichologinius niuansus. Kada spektaklyje personažų santykiai pasiekia emocinį piką, juos sutramdo atvykęs pareigūnas. Sėkmingam komedijos ritmui ir vaidybinių pustonių paieškai talentingai diriguoja režisierius Ričardas Vitkaitis.
Režisierius – Ričardas Vitkaitis
Vertė ir adaptavo – Ramūnas Šimukauskas
Scenografija ir kostiumai – Eglė Krasnovė
Vaidina:
Kristina – Vitalija Mockevičiūtė
Darius – Andrius Bialobžeskis arba Ramūnas Šimukauskas
Policininkas – Donatas Šimukauskas arba Ramūnas Šimukauskas
N-16
Trukmė – 1 val. 20 min (be pertraukos).

„Trumpas kinas“ trumpametražių filmų programa – „TRUMPAS KINAS. Viskas apie mus“
2022-05-04 18:00 | Fotografijos muziejus
gegužės 4 d., trečiadienį, 18 val. Fotografijos muziejuje (Vilniaus g. 140, Šiauliai) vyks festivalio „Trumpas kinas“ trumpametražių filmų programa – „TRUMPAS KINAS. Viskas apie mus“, kviečianti pasinerti į ironijos, romantiškų jausmų, nostalgijos ir veiksmo kupinus gyvenimus.
Penkiose lietuvių kino kūrėjų istorijose apstu komiškos ir sukrečiančios realybės atspindžių, artumo paieškų, kasdienių pralaimėjimų. Čia keliami klausimai, kodėl taip sunku mylėti, apie ką limuzine kalba nepažįstami žmonės ir kaip išgyventi susitikimą su susvetimėjusia šeima. Filmai buvo pristatyti Venecijos, Varšuvos, Londono, Glazgo filmų festivaliuose ir toliau tęsia savo kelionę Lietuvoje.
Programos trukmė: 79 min.
Amžiaus cenzas: N-13.
Filmai įgarsinti lietuviškai, su angliškais subtitrais.
Bilieto kaina – 5 Eur, su nuolaida – 2,5 Eur. Nuolaida taikoma moksleiviams, studentams, senjorams ir neįgaliesiems.
Bilietus galima įsigyti prieš filmų seansą, Fotografijos muziejuje.

INFORMACIJA APIE RENGINĮ

Data:
2022-05-04

Laikas:
18:00 val.

Vieta:
Fotografijos muziejus

Adresas:
Vilniaus g. 140, Šiauliai

Kauno šokio teatras „AURA“. PLUTO
2022-05-04 18:30 | Šiaulių dramos teatras
Šokio spektaklis „PLUTO” (chor. Matthew Dane Livingston, JAV).
Astrologijoje, Pluto yra transformacijos ir pokyčių planeta. Tai kartos planeta,o tai reiškia, kad skirtingas kartas ji valdo skirtingais būdais, atsižvelgiant į jos vietą danguje kliaujantis jūsų gimimo metu ir vieta. Pavyzdžiui, pirmuosiuose astrologijos namuose, kuriuose kalbama apie savo įvaizdžio kūrimą, formavimą, Pluto stengiasi dramatiškai tobulinti Jūsų esybę. Kas nutinka, kai suvokiame, kad tai kas mes esame, nėra tai, kuo mums lemta būti? Pokalbis tarp mūsų vidinio vaiko ir šešėlyje esančio „aš” palieka mus nesibaigiančioje dilemoje, kurioje siekiame nebūti nei per silpni, nei per stiprūs.

Atsakymas: mes esame viskas ir nieko. Esame geri ir blogi. Esame švelnūs ir griežti. Mes visada esame netinkami ir tampame tinkamais kiekvieną dieną. Raskite ramybę tamsoje, nes šviesa be jos negali egzistuoti. Leisk sau atgimti ir pakilti kaip feniksui iš pelenų, kaip darei jau ne kartą.

Choreografija: Matthew Dane Livingston
Šviesų dizainas: Matthew Dane Livingston ir Monika Šerstabojevaitė
Kostiumai: Matthew Dane Livingston &amp
Kristina Čyžiūtė Svirskienė
Šokėjai: Chih-Yuan Yang, Ester Bega, Gavin Law, Julija Mintautė, Kris Dao Nicholls, Ludovico Murgia, Natsuho Matsumoto, Pepe Jaimes

Teatro meno vadovė: Birutė Letukaitė

Labai kviečiame ukrainiečius stebėti „Auros” pasirodymus nemokamai.

Filmas „Vyras už pinigus“
2022-05-05 19:00
Gegužės 5 d. 19 val. Šiaulių kultūros centro Rėkyvos kultūros namuose (Energetikų g. 7) bus rodomas filmas „Vyras už pinigus“.
„Vyras už pinigus“ – romantinė komedija apie meilę, pinigus ir mokesčius, kupina humoro ir smagių nesusipratimų.
Kai atkakli mokesčių inspektorė imasi dar vieno savo tyrimo, kurio sėkmė gali garantuoti vadovės postą, kelyje pasitaikęs žavus įtariamasis sumaišo visas kortas ir primena tikrąsias vertybes.
Filme pagrindinius vaidmenis atlieka Sandra Daukšaitė ir humoristas ir renginių bei TV laidų vedėjas Justinas Jankevičius, šį kartą nustebinęs puikiais aktoriniais sugebėjimais.
Filmas lietuvių kalba, be subtitrų.
Režisierius: Justinas Krisiūnas
Vaidina: Justinas Jankevičius, Sandra Daukšaitė-Petrulėnė, Akvilė Vitkūnaitė-Steponavičienė, Julius Žalakevičius, Aldona Vilutytė.
Organizatorius Šiaulių kultūros centras

Šiaulių kultūros centro Rėkyvos kultūros namai (Energetikų g. 7)

Radijo ir televizijos muziejaus 40-mečio renginys
2022-05-06 11:00 - 17:00
2022 m. gegužės 6 d., penktadienį, Radijo ir televizijos muziejuje (Vilniaus g. 174, Šiauliai) vyks muziejaus 40-mečiui paminėti skirtas renginys.

Jubiliejinio renginio programa:
11.00–13.00 val. Šiaulių bulvare, prie Radijo ir televizijos muziejaus, skambės iš magnetinės juostos ir vinilinių plokštelių atkuriamos lietuviškos estradinės dainos.
13.30 – 13.40 val. gėlių padėjimas ant muziejaus iniciatoriaus Jono Rimkevičiaus kapo K. Donelaičio kapinėse (K. Donelaičio g. 85, Šiauliai).
16.00 – 18.00 val. Jubiliejinis renginys Radijo ir televizijos muziejuje (Vilniaus g. 174, Šiauliai). Renginio metu prisiminsime muziejuje dirbusius darbuotojus, vykdytas veiklas, dalinsimės įspūdžiais ir prisiminimais.

Organizatorius – Šiaulių „Aušros“ muziejus

INFORMACIJA APIE RENGINĮ

Data:
2022-05-06

Laikas:
11.00–18.00 val.

Vieta:
Radijo ir televizijos muziejus

Adresas:
Vilniaus g. 174, Šiauliai

Tulpių žydėjimo šventė Burbiškio dvare
2022-05-07 13:00 - 17:00 | Burbiškio dvaro parkas
Gegužės 7 dieną Burbiškio dvaro parke (Burbiškio k., Pakalniškių sen., Radviliškio r. sav.) lankytojų laukia išskirtinis festivalis Lietuvoje – Tulpių žydėjimo šventė.
Dėl karantino ribojimų dvejus metus tradicinė Tulpių žydėjimo šventė nevyko. Pernai lankytojai buvo kviečiami į Tulpių žydėjimo vakarą bei grožėtis tulpių žydėjimu muziejaus darbo laiku. 2020 metais dėl pandemijos teko atšaukti dvaro festivalį.
Šiemet unikali šventė, vykstanti tik Burbiškio dvare, pripildyta atgimstančios gamtos energijos ir gyvybės, spalvingos tulpių jūros, muzikos garsų, įvairiausių pramogų, vėl laukia gausybės lankytojų, pasiilgusių žydėjimo magijos.
Šventė Burbiškio dvaro parke prasidės 12 valandą. Lankytojai kviečiami gėrėtis margaspalviais tulpių kilimais, mėgautis pasivaikščiojimu paslaptingais peizažinio parko takeliais ir romantiškais tilteliais, užsukti į tvenkinių salas, aplankyti muziejaus ekspozicijas ir džiaugtis grįžusiu pavasariu.
Iškilmingas šventės atidarymas vyks 13 valandą, lankytojus pasveikins garbūs svečiai.
Pavasarišką parką užlies meilės kupina muzika. 13 valandą 30 minučių Šv. Kristoforo kamerinis orkestras su atlikėju Justinu Lapatinsku atliks koncertinę programą „Gražiausios F. Sinatros dainos“, o 15 valandą 10 minučių „Gražiausias meilės dainas“ dovanos Jeronimas Milius ir Karina Krysko su Kauno bigbendu.
16 valandą 40 minučių į koncertą kvies Monique su grupe. 18 valandą muzikinę programą užbaigs Linas Adomaitis su ritmo grupe.
Šventę ves Justinas Daugėla.
Nuo 13 iki 17 valandos festivalio lankytojai bus laukiami meninėse ir edukacinėse erdvėse – įdomių, įtraukiančių, nekasdieniškų veiklų ras ir vaikai, ir suaugusieji.
Šventėje veiks senovinių automobilių, muziejaus istorijos ir kitos parodos, tautodailininkų bei kulinarinio paveldo mugė, numatyta įvairių pramogų.
Tulpės Burbiškio dvare – ilgametė tradicija, pavasarinės gėlės čia žydėjo ir XX amžiaus pradžioje. Idėja atgaivinti dvaro gėlyną kilo muziejaus įkūrėjui, ilgamečiam direktoriui Egidijui Prascevičiui. Pirmosios tulpės buvo pasodintos 1995 metais, dabar kolekcijoje skaičiuojama apie pusė tūkstančio tulpių veislių.
Autentiškumą puoselėjančiame Burbiškio dvare tulpės susodintos pagal XX amžiaus pradžios tradiciją – augalai tuomet sodinti klombose ir lysvėse. Ir daugiau nei po 100 metų tulpių žiedai Burbiškyje primena laiką, kai čia gyveno ir parką puoselėjo dvaro savininkai Baženskiai.
Daugyvenės kultūros istorijos muziejaus-draustinio kolektyvas primena: tulpės dvare žydės ne tik šventės dieną, bet apie 2–3 savaites (priklauso nuo orų), tad lankytojai kviečiami švęsti žydėjimą ir pavasarį gerokai ilgesnį laiką.
Bilieto kaina į šventę: suaugusiems – 10 eurų, moksleiviams – 5 eurai. Vaikai iki 7 metų įleidžiami nemokamai; fizinę (judėjimo) negalią turintys asmenys ir juos lydintis vienas asmuo į šventę įleidžiami nemokamai.
Daugyvenės kultūros istorijos muziejaus-draustinio inf.

„Playback“ teatro trupės „Vakhtery“ pasirodymas
2022-05-08 16:00 - 17:00
Šiaulių kultūros centro pramogų salė „Maksas“ (Aušros al. 31)

Gegužės 8 d. 16 val.

Kviečiame į solidarumo akciją su Ukraina. Renginio metu pasirodys „Playback“ teatro trupė „Vakhtery“ (Charkivas, Ukraina).
„Playback“ teatro trupė „Vakhtery“ („Sargybiniai“) iš Charkivo miesto Ukrainoje atvyko į gastroles Lietuvoje sausio mėnesį. Deja, dabar jų lėktuvo bilietai namo skraidina į niekur…
„Vakhtery“ – patirtinis, improvizacinis teatras, kuriame aktoriai realiu laiku atspindi žiūrovų reakcijas. Žiūrovų siūlomos istorijos aktorių išmonės dėka paverčiamos netikėtu, jaudinančiu ir charizmatišku pasakojimu, paliečiančiu kiekvieno žiūrovo širdį.
Improvizacijos gali būti atliekamos ukrainiečių, rusų arba anglų kalbomis.
„Mūsų spektakliai yra visiška improvizacija, kurios dramaturgiją nustato žiūrovai. Jūs pasakojate savo istorijas, o mes jas paverčiame garso, kūno judesių, žodžių ir emocijų simbioze. Ką gauna žiūrovai? Kažkas iš naujo išgyvena emocijas, kurios jau seniai nuslūgo, kažkas randa atsakymus į kankinančius klausimus, kažkas supranta, kad jis nėra vienas su savo jausmais, o kažkas atranda naujų praeities įvykių aspektų. Atsiranda vienybės jausmas ir gilus emocinis pasinėrimas“, – sako teatro aktoriai.
Akcijos metu bus renkamos lėšos, kurios bus perduotos Varėnos parapijos „Carito“ skyriui ir paskirtos Varėnos rajone apsistojusių ukrainiečių šeimoms.
Organizatoriai „Playback“ teatras „Vachtery“ ir Šiaulių kultūros centras

Renginys nemokamas

Koncertas „Paryžiaus neoklasika“
2022-05-10 18:00 | Šiaulių kultūros centras
Naujausioje Valstybinio pučiamųjų instrumentų orkestro „Trimitas“ programoje „Paryžiaus neoklasika“ klausytojai išgirs XX a. pradžios bei nūdienos neoklasicizmo interpretacijas pučiamiesiems.
Senieji stiliai ir žanrai, išradingai suskambėję praėjusio amžiaus kompozitorių vaizduotėje, įtvirtino naujas muzikines formas, tapusias atsvara vokiškojo ekspresionizmo madoms po I-ojo pasaulinio karo.
Koncerte skambės P. Dukas, M. Ravel, F. Schmitt ir kitų prancūzų kompozitorių opusai. Programoje klausytojų taip pat laukia net du itin retai atliekami chrestomatiniai šios estetikos kūriniai, Paryžiuje 1920–1939 m. gyvenusio ir kūrusio Igorio Stravinskio Simfonija pučiamiesiems bei rafinuotos elegancijos ir ritminio išradingumo prisodrintas Koncertas fortepijonui ir pučiamiesiems. Pastarąjį atliks lietuvių pianistas Daumantas Kirilauskas, klausytojų ypač vertinamas dėl subtiliai išraiškingų klasikos bei šiuolaikinės muzikos interpretacijų. D. Kirilauskas yra daugybės nacionalinių ir tarptautinių konkursų laureatas, o nuo 2019 – „Bösendorder“ artistas.
P R O G R A M A
Paul Dukas – „Fanfare Le Peri“
Maurice Ravel – „Pavana pour une infante défunte“
Florent Schmitt – „Dionysiaques“
Alexander Kosmicki – „Danse Satanique“
Igor Stravinsky – Simfonija pučiamiesiems instrumentams
Igor Stravinsky – Koncertas fortepijonui ir pučiamiesiems
A T L I K Ė J A I
Valstybinis pučiamųjų instrumentų orkestras „Trimitas“
Daumantas Kirilauskas, fortepijonas
Dirigentas – Karolis Variakojis
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Eugenijaus Chrebtovo koncertas „Tai gražiai...“
2022-05-11 18:00 | Šiaulių kultūros centras
Gegužės 11 d. 18 val. Šiaulių kultūros centre klausytojų lauks nuostabaus balso savininkas, garsus operos solistas Eugenijus Chrebtovas, kuris kviečia į jaukų koncertą „Tai gražiai…“, kupiną meilės ir įsimintinų emocijų. Šią muzikinę programą E. Chrebtovas ruošia kartu su pianistu Tomu Dičiūnu.
Koncerto metu skambės visų pamėgti kūriniai, nuo garsių lietuviškų dainų iki populiarių užsienio hitų. Programoje bus galima išgirsti tokias dainas kaip „Kalnai ant kalnų“, „Ūdrio arija“, „Žemėj Lietuvos“, „Medžio degimas“, „Laivas“, „Love is in the Air“, „O Sole Mio“, „Volare“, „My Way“, „Can’t Take My Eyes of You“, „I Will Surive“, „Besame Mucho“, „You Raise Me Up“, „Se Bastasse Una Canzone“ ir kt.
E. Chrebtovas gimė Ukrainoje, Donecko srityje. 2004–2006 m. stažavosi Lietuvos nacionalinio operos ir baleto teatro Operos studijoje (prof. V. Noreika ir V. Viržonis). 2009 m. Lietuvos muzikos ir teatro akademijoje baigė magistro dainavimo studijas. Šiuo metu E. Chrebtovas sėkmingai kuria vaidmenis Lietuvos nacionaliniame operos ir baleto teatre, taip pat pasirodo solinių koncertų metu Lietuvoje bei užsienyje.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Šiaulių kultūros centro liaudiškų šokių ansamblio „Kalatinis“ atvira repeticija
2022-05-12 18:00
Kviečiame visus besidominčius kolektyvu ar tiesiog norinčius smagiai praleisti laiką atvykti gyvai stebėti ansamblio repeticiją.

Centrinio parko estrada (Žemaitės g. 70B)

Gegužės 12 d. 18 val.

Gegužės 12 d. 18 val. Šiaulių miesto centrinio parko estradoje (Žemaitės g. 70B) vyks atvira Šiaulių kultūros centro liaudiškų šokių ansamblio „Kalatinis“ (meno vad. Vanda Verkulienė) repeticija.
Liaudiškų šokių ansamblis „Kalatinis“ savo veiklą pradėjo dar 1963 m.
Kolektyvą lanko įvairaus amžiaus, skirtingų profesijų, išsilavinimo vyrai ir moterys. Šokio, muzikos ir dainos terapija kolektyvo nariams yra sveikatos šaltinis, neatsiejama gyvenimo dalis.
Ansamblio „Kalatinis“ kūrybinė veikla yra įvertinta įvairiais apdovanojimais ir prizais, kolektyvas aktyviai dalyvauja įvairiuose konkursuose ir festivaliuose.

Renginys nemokamas

Grupės „Mando“ koncertas
2022-05-12 18:00 | Šiaulių kultūros centras
„X faktoriaus“ nugalėtojai grupė „Mando“ atvyksta į ŠIAULIUS!

Duetas, kurį sudaro profesionalus pianistas Mindaugas Pundzius ir atlikėjas Antoine Wend, iš karto pavergė žiūrovų širdis. Grupės išskirtinumas – ypatingi pasirodymai, pasiekiantys klausytojų širdis. Jų repertuare – anglų ir prancūzų kalbomis atliekami pasaulyje žinomi kūriniai.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Šiaulių kultūros centro folkloro ansamblio „Sidabrinė gija“ atvira repeticija
2022-05-13 15:00 - 17:00
Kviečiame visus besidominčius kolektyvu ar tiesiog norinčius smagiai praleisti laiką atvykti gyvai stebėti ansamblio repeticiją.

Centrinio parko estrada (Žemaitės g. 70B)

Gegužės 13 d. 15 val.

Gegužės 13 d. 15 val. Šiaulių miesto centrinio parko estradoje (Žemaitės g. 70B) vyks atvira Šiaulių kultūros centro folkloro ansamblio „Sidabrinė gija“ (meno vad. Vita Taučienė-Rezgienė) repeticija.
Folkloro ansamblis „Sidabrinė gija“ savo veiklą pradėjo dar 1983 m. Nuo tada kolektyvas savo veiklą plėtojo kaip pagyvenusių žmonių klubas: susirinkusieji čia turiningai leido laisvalaikį, keliavo, dainavo. Keletą metų veikla buvo nutrūkusi, tačiau 1991 m. „Sidabrinė gija“ jau buvo įregistruota kaip folkloro ansamblis, o jo meno vadove tapo Vita Taučienė-Rezgienė.
Tai – garbingo, vyresniojo amžiaus (nuo 60 m.) žmonių kolektyvas, kuris dainuoja, šoka, tarmiškai pasakoja, muzikuoja bei aktyviai dalyvauja renginiuose. Kolektyvas dalyvauja įvairiuose festivaliuose, šventėse bei renginiuose bei yra įvertintas apdovanojimais.
Atviroje repeticijoje kolektyvas atliks romansų kūrinius bei kartu padainuoti pakvies žiūrovus.

Renginys nemokamas

Europos muziejų naktis!
2022-05-14 08:00 - 17:00
2022 m. gegužės 14 d., šeštadienį, Šiauliuose vyks Europos muziejų naktis!
Duris atvers ir į nemokamus vakarinius renginius kvies šie muziejai Šiauliuose:
19–24 val. Chaimo Frenkelio vila-muziejus (Vilniaus g. 74)
19–24 val. Fotografijos muziejus (Vilniaus g. 140)
19–24 val. Venclauskių namai-muziejus (Vytauto g. 89)
19–24 val. Šiaulių istorijos muziejus (Aušros al. 47)
19–24 val. Žaliūkių malūnininko sodyba-muziejus (Architektų g. 73)
19–24 val. Dviračių muziejus (Vilniaus g. 139)
19–24 val. Radijo ir televizijos muziejus (Vilniaus g. 174)
19–21 val. Juliaus Janonio gimnazijos istorijos Jono Krivicko muziejus (Tilžės g. 137)
19–24 val. Šiaulių apygardos teismo teismų istorijos muziejus (Dvaro g. 83, būtina registruotis iš anksto)
19–22 val. Šiaulių kino muziejus (Aušros al. 15)
18–22 val. Šiaulių geležinkelių muziejus (Dubijos g. 26)
18–23 val. Vandentvarkos muziejus (Vytauto g. 103)
17–21 val. Šiaulių tardymo izoliatoriaus muziejus (Trakų g. 10, būtina registruotis iš anksto)
19–22 val. Vandos Kavaliauskienės katinų muziejus (Žuvininkų g. 18)
19–24 val. Baltų kultūros pažinimo centras „Baltų kelias“ (Vilniaus g. 213)
19–24 val. Valstybinis Šiaulių dramos teatras (Tilžės g. 155, būtina registruotis iš anksto)

Šeimos diena su Ukraina / День родини з Україною
2022-05-15 10:00 - 11:00 | Šiaulių kultūros centras
Захід розрахований для тих, хто врятувався від війни на Україні та залишився в місті Шауляй, а також для родин які їх прихистили.
Розважальний простір
Уроки танців та веселі ігри
Творчий простір
Виготовлення значків, випікання печива, малювання та інші майстер-класи
Ремісничий простір
Пізнавальні заняття з традиційних ремесел
Лаундж зона
Перегляд фільмів
Завершальний концерт заходу
Учать приймають дитячі та юнацькі колективи
Необхідна попередня реєстрація: https://bit.ly/37teBkw
Oрганізатори Šiaulių kultūros centras, Šiaulių menų mokykla, Lietuvos Raudonojo Kryžiaus Šiaulių skyrius, Šiaulių „Juventos“ progimnazija

Gegužės 15 d. 11 val. Šiaulių kultūros centre (Aušros al. 31) vyks renginys „Šeimos diena su Ukraina“. Renginys skirtas nuo karo bėgantiems ukrainiečiams Šiauliuose ir juos priglaudusioms lietuvių šeimoms.
Renginyje dalyvių lauks daugybė pačių įvairiausių veiklų:
Judrioji erdvė
Linksmieji žaidimai ir šokių pamokos
Kūrybinė erdvė
Ženkliukų gamybos, sausainių kepimo, piešimo ir kitos dirbtuvės
Amatų erdvė
Tradicinių amatų edukaciniai užsiėmimai
Poilsio erdvė
Kino filmo peržiūra
Finalinis renginio koncertas
Dalyvauja vaikų ir jaunimo kolektyvai
Būtina išankstinė registracija: https://bit.ly/37teBkw
Organizatoriai Šiaulių kultūros centras, Šiaulių menų mokykla, Lietuvos Raudonojo Kryžiaus Šiaulių skyrius, Šiaulių „Juventos“ progimnazija

Renginys nemokamas

Edukacinis šou vaikams „Didžioji teleportacija į žaidimų pasaulį“
2022-05-15 12:00 | Šiaulių kultūros centras
Šiaulių kultūros centro Didžioji koncertų salė (Aušros al. 31)

Gegužės 15 d. 12 val.

14–22 Eur

Edukacinis šou „Didžioji teleportacija į žaidimų pasaulį“ – tai interaktyvus spektaklis vaikams. Į spektaklio veiksmą bus įtrauktas kiekvienas vaikas. Visi svečiai gaus specialų rekvizitą – stebuklingų jėgų turinčią apyrankę, kuri padės Rokui ir Rokai įvykdyti užduotis. Tai istorija apie amžinai išsiblaškiusį profesorių H2O – dienos metu pardavinėjantį vaikams ledus, o naktimis…
O naktimis kuriantį teleportacinį mechanizmą. Vieną šeštadienio vidurdienį profesorius H2O kartu su jaunaisiais draugais Roku ir Roka mėgins teleportuotis į viduramžius. Tačiau klaidingai sujungti laidai profesorių H2O nublokš į internetinę žaidimų platformą. Ištikimieji draugai Rokas, Roka ir jaunieji žiūrovai leisis į nuotykių kupiną kelionę, kurios tikslas – išvaduoti antivirusiniame bokšte įstrigusį profesorių H2O.
Techniškai inovatyvaus ir atraktyvaus spektaklio metu jaunieji žiūrovai ne tik pramogaus. Jie bus mokomi, kaip saugiai elgtis internete, kaip užkirsti kelią patyčioms virtualioje erdvėje, sužinos apie fizinio aktyvumo reikšmę, taip pat lavins fizinės mankštos įgūdžius.
Po spektaklio visus vaikučius kviesime susitikti su profesoriumi H20 ir jo draugais, bei pasidaryti žaismingas nuotraukas. Taip pat vaikučių lauks dovanėlės!

Respublikinių moksleivių folklorinių šokių varžytuvių „Patrepsynė“ finalas
2022-05-19 12:00
Šiaulių kultūros centro pramogų salė „Maksas“ (Aušros al. 31)

Gegužės 19 d. 12 val.

2022 m. gegužės 19 d. 12 val. Šiaulių kultūros centro Pramogų salėje „Maksas“ (Aušros al. 31) vyks respublikinių moksleivių folklorinių šokių-varžytuvių „Patrepsynė“ finalinis renginys.
Renginio organizatorius – Šiaulių kultūros centras.
Renginys bus filmuojamas ir fotografuojamas.
Renginys nemokamas

Gegužinė
2022-05-20 18:00
Šiaulių kultūros centro Rėkyvos kultūros namai (Energetikų g. 7)

Gegužės 20 d. 18 val.

Gegužės 20 d. 18 val. Šiaulių kultūros centro Rėkyvos kultūros namų kiemelyje (Energetikų g. 7) vyks gegužinė.
Šventišką pavasarinę nuotaiką kurs Šiaulių bigbendas (meno vadovas ir dirigentas Raitis Ašmanis) su Martynu Kavaliausku, kurie atliks muzikinę programą „Legendinės lietuviškos dainos“ (iš ciklo „Saulės vasaros koncertai“) bei pasirodymą surengs šauni grupė „Smetonos ūsai” (Edita Gumauskaitė, Martynas Vingrys ir Artiom Opperman).
Gegužinė (iš lenkų k. „majowka“) – tai liaudiška šventė su šokiais, dainomis, vaidinimo elementais ir vaišėmis. Tokių linksmų susibūrimų tradicija Lietuvoje atsirado XIX amžiaus pabaigoje ir išplito tautinio atgimimo laikotarpiu. Šiaulių gegužinės, vykusios XX amžiaus pradžioje Aleksandrijoje ir Bubiuose, buvo garsios visoje Lietuvoje.
Rėkyvos kultūros namų kieme smagi muzika kvies šokti, bendrauti ir dalintis gera nuotaika. Garuos arbata ir kava, kviečiame atsinešti užkandžių. Šventės metu nebus vartojamas alkoholis.
Organizatorius Šiaulių kultūros centras

Renginys nemokamas

Gatvės muzikos diena
2022-05-21 08:00 - 17:00
Gatvės muzikos diena – tarptautinė muzikos šventė, kurią 2007 metais inicijavo legendinis Lietuvos muzikantas Andrius Mamontovas. Renginio idėja paprasta – kasmet, šimtai atlikėjų išeina į gatves ir savo muzika pripildo miestų gatves, skverus ir parkus. Groti GMD gali kiekvienas – muzikos profesionalas, mėgėjas ar vos pradėjęs groti. Bėgant metams, GMD pasklido po pasaulį, o Ukraina tapo viena aktyviausių prie idėjos prisijungusių šalių – 2021 metais GMD vyko daugiau nei 60 Ukrainos miestų!
Gegužės 21 d. Lietuvos gatvėse muzika skambės Ukrainai ir jos žmonėms. Tikime, kad karo metu kiekvienas turi kovoti įrankiu, kuriuo moka naudotis, tad kviečiame visus muzikuojančius eiti į gatves ir visi kartu, visu garsu, vienu ritmu kovoti už didvyrių šalį Ukrainą!
Norinčius muzikuoti kviečiame registruotis renginio svetainėje: https://gmd.lt/ (yra angliška / ukrainietiška svetainės versija). Renginio dalyvių ir svečių, gegužės 21 d., lauksime Vilniuje, Kaune, Klaipėdoje ir kituose Lietuvos miestuose.
Dėl registracijos ar kitų klausimų galite susisiekti su renginio organizatoriais:
VIKTORIJA MAMONTOVAITĖ (projekto vadovė ir koordinatorė) – viktorija@gmd.lt
JOGAILA IVAŠAUSKAS (komunikacijos ir projekto koordinatorius) – jogaila@gmd.lt
KOORDINATORIAI ŠIAULIUOSE – gmdsiauliai@gmail.com

Šventinis koncertas „Parvažiavo saulė“
2022-05-21 16:00 - 17:00 | Šiaulių kultūros centras
Šventinis koncertas „Parvažiavo saulė“ užbaigs VU Šiaulių akademijos organizuojamą renginių ciklą prof. Stasiui Šalkauskiui atminti.
Koncertas „Parvažiavo saulė“ tęsia ir puoselėja akademinio jaunimo liaudiškos muzikos ansamblių bendruomenių tradicijas ir yra skirtas Vilniaus universiteto Šiaulių akademijos liaudiškos muzikos ansamblio „Saulė“ (meno vadovas Darius Daknys, choreografinės grupės vadovė Adelė Gružienė, vokalinės grupės vadovas Eugenijus Andrulis) kūrybinės veiklos 50-mečiui paminėti.
Ansamblis paruošė koncertinę programą, kurioje be naujų ir laiko patikrintų kūrinių, skambės bendri kūriniai su atlikėjais, buvusiais ansamblio „Saulė“ nariais – birbynininkais Egidijumi Ališausku ir Arvydu Jankumi, dainininkais Juozu Janužu ir Rasa Andžiuviene, grupės „Kitava“ lyderiais Rasa ir Kęstučiu Stoškais, skrabalininku ir akordeonininku Arūnu Šliauteriu.
Koncerte dalyvaus akademinio jaunimo kolektyvai, „Aukso paukštės“ laureatai: Vilniaus universiteto liaudiškos muzikos ansamblis „Jaunimėlis“ (meno vadovas Bronislovas Glovickis), Vytauto Didžiojo universiteto Žemės ūkio akademijos liaudiškos muzikos kapela „Ūkininkas“ (vadovas Romualdas Sadzevičius) ir liaudiškų šokių ansamblis „Sėja“ (vadovė Idalija Braškytė). Ansamblių koncertines programose skambės lietuvių liaudies muzikinis ir choreografinis folkloras, sceniniai šokiai, aranžuoti ir originalūs kūriniai, sukurti remiantis lietuvių folkloro tradicijomis.
Šventinį koncertą ves Rasa Stoškuvienė ir Eugenijus Andrulis.
Organizatorius Vilniaus universiteto Šiaulių akademija

Renginys nemokamas

Šokių vakaras. Groja Algimantas Butnorius
2022-05-22 17:00 | Šiaulių kultūros centras
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Gegužės 22 d. 17 val.

4 Eur

Gegužės 22 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu gros visų pamėgtas ir laukiamas populiariosios muzikos atlikėjas Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel. +370 41 52 46 59, +370 41 52 56 89 arba e. p. kasa@siauliukc.lt.

Teatras KITAS KAMPAS. Nuostabūs dalykai
2022-05-22 18:00 | Šiaulių dramos teatras
Pagal Duncano Macmillano pjesę

Režisierius – Kirilas Glušajevas
Vaidina, improvizuoja – Martynas Nedzinskas
Dailininkas – Antanas Dubra
Kompozitorius – Dmitrijus Golovanovas

„Nuostabūs dalykai“ – tai istorija apie paprastą jauną vyrą, gyvenime patyrusį didžiulių išbandymų, bet radusį būdą nepalūžti. Tas stebuklingas būdas – tai nuostabių dalykų, dėl kurių verta gyventi, sąrašas. Ne, tai nėra kokie nors didingi ir sunkiai pasiekiami dalykai. Tai… ledai ant pagaliuko, tai senų knygų kvapas, tai šokti rateliu aplink kuprines mokyklos diskotekoj, tai važiuoti dviračiu nuo Raganų kalno, tai…

„Nuostabūs dalykai“ – tai spektaklis, kuris prajuokins iki ašarų ir ne sykį privers nuryti gumulą gerklėje. Tai spektaklis apie tave, net jei 1990-аisiais negyvenai Klaipėdoje ir nežinai, kas yra „palivalkė“. Net jei niekada nei tu pats, nei tavo artimieji nesirgo depresija. Nes tai spektaklis apie pačius svarbiausius gyvenime dalykus.

„Nuostabūs dalykai“ nėra įprastas monospektaklis, nors scenoje matome tik vieną puikų aktorių, improvizacijos meistrą, „Auksinio scenos kryžiaus laureatą“ Martyną Nedzinską, kuriam padeda džiazo muzikantas Giedrius Nakas. Spektaklio veikėjais tampa ir publikos dalyviai, pakviesti į sceną suvaidinti vieną ar kitą istorijos epizodą. Spektaklyje naudojami improvizacijų teatro principai sukuria glaudų ir nuoširdų ryšį tarp scenos ir žiūrovų salės, tačiau spektaklio kūrėjų tikslas yra ne tik pabendrauti su publika, bet ir papasakoti jaudinančią ir įkvepiančią istoriją. „Nuostabūs dalykai“ sykiu yra ir terapija, ir meno kūrinys.

Amžiaus cenzas: N-14

Šiaulių kultūros centro liaudiškų šokių ansamblio „Kalatinis“ atvira repeticija
2022-05-26 18:00
Kviečiame visus besidominčius kolektyvu ar tiesiog norinčius smagiai praleisti laiką atvykti gyvai stebėti ansamblio repeticiją.

Centrinio parko estrada (Žemaitės g. 70B)

Gegužės 26 d. 18 val.

Gegužės 26 d. 18 val. Šiaulių miesto centrinio parko estradoje (Žemaitės g. 70B) vyks atvira Šiaulių kultūros centro liaudiškų šokių ansamblio „Kalatinis“ (meno vad. Vanda Verkulienė) repeticija.
Liaudiškų šokių ansamblis „Kalatinis“ savo veiklą pradėjo dar 1963 m.
Kolektyvą lanko įvairaus amžiaus, skirtingų profesijų, išsilavinimo vyrai ir moterys. Šokio, muzikos ir dainos terapija kolektyvo nariams yra sveikatos šaltinis, neatsiejama gyvenimo dalis.
Ansamblio „Kalatinis“ kūrybinė veikla yra įvertinta įvairiais apdovanojimais ir prizais, kolektyvas aktyviai dalyvauja įvairiuose konkursuose ir festivaliuose.

Renginys nemokamas

Spektaklis "Prarasta Katarinos Blum garbė"
2022-05-28 18:00 | Šiaulių dramos teatras
Pagal H. Böll apysaką
Režisierius – Agnius Jankevičius
Scenografė ir kostiumų dailininkė – Laura Luišaitytė
Vaizdo projekcijų autorius – Rimas Sakalauskas
Šviesų dailininkas – Darius Malinauskas

Ramaus būdo, nepriekaištingos reputacijos mergina – Katarina Blum – dirba namų tvarkytoja pasiturinčių miestiečių namuose. Vieną vakarą, gavusi bičiulės kvietimą, Katarina nuvyksta į vakarėlį, kuriame susipažįsta su simpatišku vaikinu ir praleidžia su juo naktį. Ryte nubudusi vaikino neberanda, o į jos butą įsiveržusi policija Katariną suima kaip teroristinės grupuotės, su kuria siejamas vaikinas, bendrininkę. Katarinos vardas iškart atsiduria žiniasklaidos dėmesio centre. Policija kruopščiai narsto įtariamosios gyvenimą: jos užrašų knygutes, sąskaitų išrašus, pajamas, išlaidas, asmeninius laiškus, automobilio kilometražą. Spaudoje pasirodo skambios antraštės, o Katariną pažinoję žmonės pirmiausia skuba gelbėti savo reputaciją. Paradoksalu, bet šiame „tiesos ieškojimo“ procese niekam nerūpi tikroji tiesa – išimtys čia pateikiamos kaip taisyklės, abejonės – kaip kaltinimai, bereikšmės frazės perrašomos pakeičiant sakinių struktūrą, kablelių ir žodžių vietą. Taip iš musės padaromas dramblys.

Kiek toli vardan reitingų ir populiarumo gali eiti žiniasklaida? Ar įmanoma atstatyti prarastą garbę? Spektaklis kalba apie kiekvieno mūsų asmeninio saugumo pažeidžiamumą, greitai tirpstančią ribą tarp privatumo ir viešumo, apie atsitiktinių aplinkybių poveikį likimui, apie nesibaigiančias manipuliacijas, variacijas, interpretacijas, veidmainystes ir melagystes, su kuriomis susiduriame kiekvieną dieną.
Spektaklis atvers daugeliui mūsų mažai pažįstamus sensacingų istorijų „darymo“ užkulisius, kuriuose eiliniai gyvenimai lengvabūdiškai paverčiami kvapą gniaužiančiais šou. Režisierius A. Jankevičius Katarinos Blum istoriją pasakoja, pasitelkdamas televizijoje populiarų muzikinio šou formatą, tad spektaklio turinys žiūrovams pateikiamas tarsi tai būtų dinamiškas, kupinas humoro, šmaikščių interviu ir gyvai atliekamų muzikinių numerių vakaras televizijos ekranuose.
Katarinos Blum istorija, rodos, parašyta šiomis dienomis, tačiau Nobelio premijos laureato Heinricho Böllio romanas, pagal kurį sukurtas spektaklis, pasirodė prieš 50 metų. Dar ir šiandien aktualumu pribloškiantis pasakojimas buvo kuriamas realių įvykių pagrindu ir vos pasirodęs sulaukė didelio politinio rezonanso Vokietijoje. Tuo metu neatsakingų, besivaikančių sensacijų žurnalistų pagalba bendradarbiavimu su kairiųjų pažiūrų ekstremistais buvo apkaltinta daug Vakarų Vokietijos piliečių. Nors beveik visi spaudos išviešinti įtarimai nepasitvirtino, tačiau kai kuriems iš apkaltintųjų buvo negrįžtamai sugadinta reputacija, psichinė ir fizinė sveikata. H. Böllis gerai pažinojo „nešvarių“ žaidimų užkulisius ir šią savo patirtį suguldė į apysaką apie eilinę merginą Katariną Blum.
Premjera – 2022 m. gegužės 28 d.

GIMTADIENIO KONCERTAS: KASTYTIS KERBEDIS
2022-05-28 20:00
Vienas populiariausių Lietuvos atlikėjų Kastytis Kerbedis visus kviečia į savo gimtadienio koncertą Šiauliuose, Chaimo Frenkelio viloje.
Jei gimtadienį švenčiame – tai ypatingai!

Kastytis atvyksta su gimtadienine programa, kurioje tik pačios žymiausios dainos „Dėl tavęs galiu”, „Sakale, lėk” „Pienių vynas”, „Sustok traukinį”, „Nakty”, „Lik amžinai”, „Mėlynakė”, „Sakau tau taip”, „Skriski”, „Melodija”…

Senelis visada spinduliuoja nenumaldoma energija, kuria pasidalins su visais gimtadienio dalyviais!

Dalis pelno nuo parduotų bilietų bus skiriama Ukrainai.
Bilietai čia

ProBaleto „Gala“ koncertas
2022-05-29 18:00 | Šiaulių kultūros centras
Gegužės 29 d. 18 val. Šiaulių kultūros centre įvyks ProBaleto „Gala“ koncertas kartu su baleto mokyklos mokiniais ir Lietuvos nacionalinio operos ir baleto teatro baleto žvaigždėmis Prima balerinomis Olga Konošenko (Lietuva), Olesia Šaitanova (Ukraina), solistų pora Jade Isabella Longley (Didžioji Britanija) ir Lorenzo Epifani (Italija) bei nuostabiąja soliste Haruka Ohno (Japonija).
Koncerto tikslas – žiūrovui parodyti, kaip atskirti tikrąjį profesionalų baleto meną, gebėti jį įvertinti ir pajausti šokiu perduodamą emocinę išraišką.
„Gala“ koncertas yra preciziškai atliekamas baletas, kupinas lengvumo, plastikos, jautrumo ir ryškumo. Tai menas, turintis emocinę vertę, psichologiškai paveikiantis ir įjautrinantis sielą, leidžiantis keliauti daug toliau nei nuneša mus kasdienybė.
Vaikai iki 5-erių metų, neužimantys papildomos vietos, į koncertą įleidžiami nemokamai.

Tarptautinė vaikų gynimo diena
2022-06-01 08:00 - 17:00
Birželio 1 d., trečiadienį, Šiauliuose bus minima tarptautinė vaikų gynimo diena. Vilniaus g. bulvaro atkarpoje nuo P. Višinskio gatvės iki viešbučio „Šiauliai“ vyks šventinis renginys „Aš – mažasis šiaulietis“ ir įvairios edukacinės-pramoginės veiklos, koncertai, ekskursijos, žaidimai, Saulės laikrodžio aikštėje – akcija-pleneras „Taikos glėbys“. Šventinis renginys „Aš – mažasis šiaulietis“ – tradicinis kasmetinis mažųjų šiauliečių pagerbimo renginys. Planuojama, kad šventės metu bus pasveikinta apie 900 naujagimių, papildžiusių Šiaulių bendruomenės gretas. Jiems bus įteikti „Mažojo šiauliečio“ pažymėjimai, pasirašyti Šiaulių miesto savivaldybės mero Artūro Visocko, balionai ir puodeliai, kuriuos dovanoja draudimo bendrovė „Compensa Life Vienna Insurance Group SE“. Visų kitų vaikų lauks įvairios pramogos ir linksmybės Vilniaus g. bulvare ir Saulės Laikrodžio aikštėje.
TARPTAUTINĖ VAIKŲ GYNIMO DIENA
2022 m. birželio 1 d.
Šiauliai
Lauko stalo žaidimas ir „Actionbound“ turnyras „Dėk į kojas!“
Skenuokite stende pateiktą QR kodą ir keliaukite sekdami nuorodas išmaniajame įrenginyje. Tarptautinę vaikų gynimo dieną – birželio 1-ąją – „Actionbound“ žygyje dalyvaujančios komandos, kurias sudarys ne mažiau kaip 4 asmenys ir surinks ne mažiau kaip 1200 taškų, bus apdovanotos specialiu prizu – stalo žaidimu „Dėk į kojas!“. Nepamirškite nurodyti kontaktų ir mes su Jumis susisieksime!
Aikštelė prie įėjimo į Vaikų ir jaunimo literatūros skyrių (po Šiaulių apskrities Povilo Višinskio viešosios bibliotekos paradiniais laiptais, Aušros al. 62, Šiauliai)
Org. Šiaulių apskrities Povilo Višinskio viešoji biblioteka
9.30 val., 10.30 val. žaidimų ir muzikos rytmetys „Vaikai – vaikams“
Šiaulių lopšeliai-darželiai „Berželis“, „Ąžuoliukas“, „Drugelis“, „Kregždutė“
Org. Šiaulių „Juventos“ progimnazija
10.00 val. muilo burbulų fiesta ir vaikų kūrybinių darbų paroda „Svajonių pieva“
Šiaulių „Dermės“ mokyklos ikimokyklinio ugdymo skyriaus kiemas, Kudirkos g. 22
Org. Šiaulių „Dermės“ mokykla
10.00 val. „Vaikų laikas – dabar!“
Šiaulių miesto savivaldybės viešosios bibliotekos „Aido“ filialas, Aido g. 27
Org. Šiaulių m. savivaldybės viešosios bibliotekos „Aido“ filialas, partn. Šiaulių „Gegužių“ progimnazija
11.00–16.00 val. „Žaidimų pievelė“
Žalia veja prie Šiaulių apskrities Povilo Višinskio viešosios bibliotekos (Aušros al. 62, Šiauliai), šalia įėjimo į parką
Org. Šiaulių apskrities Povilo Višinskio viešoji biblioteka
11.00 val. renginys „Vaikai – dideli pasaulio stebuklai“
Šiaulių „Dermės“ mokyklos stadionas, Kudirkos g. 22
Org. Šiaulių „Dermės“ mokykla
11.00 val. ,,Pasigaminkime knygų sargą kartu“
Šiaulių miesto savivaldybės viešoji biblioteka ,,Spindulio“ filialas, Spindulio g. 5
13.00–15.00 val. Šiaulių Gegužių progimnazijos akcija-pleneras „Taikos glėbys“
Saulės Laikrodžio aikštė
Org. Šiaulių Gegužių progimnazija
13.00–16.00 val. mažųjų šiauliečių pagerbimo šventė „Aš – mažasis šiaulietis“
Programoje: fontanų atidarymo ceremonija, Šiaulių miesto savivaldybės atstovų sveikinimai, pramoginės-edukacinės veiklos, „Laimės ratas“, Šokolado muziejaus saldžiosios atrakcijos ir kitos pramogos
Būtina išankstinė registracija Civilinės metrikacijos skyriuje (Varpo g. 15) arba internetu www.siauliai.lt, užpildant anketą (iki gegužės 25 d.)
Vilniaus g. bulvaras (nuo P. Višinskio aikštės iki viešbučio „Šiauliai“)
Org.: Šiaulių miesto savivaldybės administracijos Civilinės metrikacijos skyrius, Šiaulių kultūros centras, Šiaulių menų mokykla, partn.: „Rūtos“ šokolado muziejus, Šiaulių apskrities Povilo Višinskio viešoji biblioteka, Šiaulių miesto savivaldybės socialinių paslaugų centro Globos centras
Rėmėjai: draudimo bendrovės „Compensa Life Vienna Insurance Group SE“ Lietuvos filialas, UAB „Rūta“
13.00–16.00 val. VIII tarptautinis mušamųjų instrumentų festivalis „Ritmas kitaip 2022“
Vilniaus g. bulvaras (nuo P. Višinskio aikštės iki viešbučio „Šiauliai“)
Org.: asociacija klubas „Ritmas kitaip“, Šiaulių 1-oji muzikos mokykla, partn. Šiaulių kultūros centras
15.00 val. komandinio formavimo žaidimas „Vienas už visus, visi už vieną“
Į komandinio formavimo žaidimą registruojamos 10–15 asmenų grupės. Dalyvavimo sąlyga – patogi apranga. Dalyvių amžius – nuo 12 metų
Centrinis parkas prie Šiaulių apskrities Povilo Višinskio viešosios bibliotekos (Aušros al. 62, Šiauliai)
Org. Šiaulių apskrities Povilo Višinskio viešoji biblioteka
16.00 val. ukrainiečių asociacijos „Karpatai“ ir Šiaulių miesto nevyriausybinių organizacijų renginys, skirtas Tarptautinei vaikų gynimo dienai
Chaimo Frenkelio vilos-muziejaus parkas, Vilniaus g. 74
Org. ukrainiečių asociacija „Karpatai“
16.15–17.00 val. VII tarptautinis Prano Stepulio kamerinių liaudies instrumentinės muzikos ansamblių konkursas-festivalis
Dalyvauja Šiaulių miesto ir regiono tautinių instrumentų ansambliai, orkestrai, šokių kolektyvas „Šėltinis“
Vilniaus g. bulvaras (nuo P. Višinskio aikštės iki viešbučio „Šiauliai“)
Org. Šiaulių Sauliaus Sondeckio menų gimnazija, partn. Šiaulių kultūros centras
16.15–18.00 val. meninė akcija „Spalvingai saldūs sąskambiai“
Vilniaus g. bulvaras (nuo P. Višinskio aikštės iki viešbučio „Šiauliai“)
Org. Šiaulių Sauliaus Sondeckio menų gimnazija, partn. Šiaulių kultūros centras
17.15–18.00 val. XIV tarptautinis akordeono muzikos festivalis-konkursas „Linksmasis akordeonas“
Dalyvauja Šiaulių Sauliaus Sondeckio menų gimnazijos atlikėjai
Vilniaus g. bulvaras (nuo P. Višinskio aikštės iki viešbučio „Šiauliai“)
Org. Šiaulių Sauliaus Sondeckio menų gimnazija, partn. Šiaulių kultūros centras
18.00 val. koncertas „Lietuviškos vaikų mišios“, skirtas Tarptautinei vaikų gynimo dienai ir Šiaulių vyskupijos 25-mečiui
Šiaulių Šv. apaštalų Petro ir Pauliaus katedra, Aušros tak. 3
Org. Šiaulių „Dagilėlio“ dainavimo mokykla, partn.: KĮ choras „Vilnius“, Šiaulių miesto savivaldybė
18.30 val. koncertas, skirtas Tarptautinei vaikų gynimo dienai
Dalyvauja Šiaulių Dainų muzikos mokyklos pučiamųjų instrumentų orkestras (meno vad. ir dirig. mok. ekspertas Anatolijus Kavaliauskis), Šiaulių Dainų muzikos mokyklos Pučiamųjų skyriaus ansambliai ir solistai
Šiaulių Šv. Ignaco Lojolos bažnyčia, Vilniaus g. 247B
Org. Šiaulių Dainų muzikos mokykla
19.00 val. vasaros pradžios festivalio „Resurrexit“ koncertas „Post Scriptum“
Aranžuotos lietuvių ir ukrainiečių liaudies dainos. Atlikėjai: Kseniya Bakhritdinova-Kravchuk (sopranas), Jonas Sakalauskas (baritonas), Darius Mažintas (fortepijonas), valstybinis choras „Polifonija“ (meno vadovas ir vyr. dirig. Linas Balandis)
Prieš koncertą asociacija „Karpatai“ rinks lėšas į Lietuvą atvykusiems ukrainiečių vaikams bei vaišins tradicinės ukrainiečių virtuvės patiekalais
Renginys nemokamas, būtina išankstinė registracija tel. +370 41 525 207 arba el. p.: info@polifonija.lt
Šiaulių kamerinė salė „Polifonija“, Aušros al. 15
Org. koncertinė įstaiga Šiaulių valstybinis kamerinis choras „Polifonija“, partn. asociacija „Karpatai“
Birželio 1–7 d. rubrika socialiniuose tinkluose: Vaikiškų knygų pasaulyje, įdomūs faktai
Šiaulių miesto savivaldybės viešosios bibliotekos Facebook ir Instagram paskyros
Org. Šiaulių miesto savivaldybės viešosios bibliotekos Rėkyvos filialas
Birželio 2 d.
18.00 val. Šiaulių menų mokyklos mokinių koncertas „Atradimų šalyje“
Šiaulių kultūros centro Didžioji koncertų salė, Aušros al. 31
Org. Šiaulių menų mokykla
18 val. koncertas „Tau, tėti“, skirtas Lietuvos ir Ukrainos tėčiams
Dalyvauja Šiaulių Sauliaus Sondeckio menų gimnazijos jaunieji atlikėjai (mokyt. Nijolė Prascevičienė). Renginio vedėja Raimonda Sližienė
Chaimo Frenkelio vila-muziejus, Vilniaus g. 74
Org. Šiaulių Sauliaus Sondeckio menų gimnazija

Festivalis ANT RUBEŽIAUS, tautodailės ir amatų mugė
2022-06-02 08:00 - 2022-06-04 17:00 | Pėsčiųjų bulvaras (Vilniaus g.)
Festivalis nemokamas

Data: 2022 m. birželio 2-4 dienomis

Vieta: Šiauliai, pėsčiųjų bulvaras (Vilniaus g.). Didžioji festivalio scena stovės prie Kaštonų alėjos (Vilniaus g. 245). Specialios sėdimos vietos priešais didžiąją sceną senjorams (apie 600 vietų).

Tai tradicinis ir tęstinis liaudiškos muzikos festivalis skirtas plačiai visuomenės daliai – nuo šeimų, jaunimo iki senjorų. Po ilgesnės pertraukos pėsčiųjų bulvare (Vilniaus g.) šurmuliuos tautodailininkų, amatininkų, kulinarinio paveldo ir prekybininkų mugė. Didžiojoje festivalio scenoje pasirodys kapelijos, stilizuotos kapelos ir grupės iš Lietuvos, Latvijos ir Estijos. Festivalio koncertai bus filmuojami ir tiesiogiai transliuojami per socialinius tinklus.

Kiekvienos festivalio dienos trims šauniausiems kolektyvams bus įteiktos specialios nominacijos “Muzikantų angelas”, kurias pagamino tautodailininkas Rimantas Paunksnis, o po koncertų klubo “Juonė pastuogė” kiemelyje muzikantai degustuos žemaitiškus valgius.

PROGRAMA

BIRŽELIO 2 d. (ketvirtadienis) 18.00 – 22.00 val.

TRUOPNĖ MOZĖKONTA, SĒĻU MUIŽAS MUZIKANTI (LV), DAUMANTŲ MUZIKANTAI, JONIS, SAULĖ, JOVARAI, KARČEMA

BIRŽELIO 3 d. (penktadienis) 17.00 – 22.00 val.

RADVIJA, APYNĖLIS, MINGĖ, JOLDIJA, DZILNA (LV), VÄÄGVERE KÜLAKAPELL (EE), GATUNKAS,

PÄRNUMAA LÕÕTSPILLIHAIGETE SELTS (EE), RUMBAS KVARTETS (LV)

BIRŽELIO 4 d. (šeštadienis) 15.00 – 22.00 val.

DUBYSA, SVEICYNOJAM VIEĻEJAM! (LV), KUPPARIMUORID (EE), ŠEDBARAI, TÕMBA JÜRI (EE),

SUBATA, PALAT Nr.7 (EE), JUNGTINIS LIETUVOS PETERBURGO ARMONIKŲ ANSAMBLIS, ZEIDI (LV), DUCELE (LV), SALDUVĖ, SANTAKA, BIJOTAIČIAI

Festivalio koncertų vedėjai: poetas Marjus Budraitis, Virginija Kriaučiūnaitė (Magdelė) ir Antanas Laurinkevičius (Untaniokas)

Spektaklis „Kai užaugsiu, būsiu...“
2022-06-02 12:00
Šiaulių kultūros centro Rėkyvos kultūros namai (Energetikų g. 7)

Birželio 2 d. 12 val.

„Kai užaugsiu, būsiu…“ – tai šmaikštus, žaismingas, interaktyvus teatralizuotas koncertas – žaidimas šeimai apie tai, kaip svarbu tinkamai išsirinkti profesiją. Mažieji žiūrovai ne tik „susitinka“ su labai skirtingų profesijų atstovais, bet ir patys turi galimybę pabūti ir aktoriais, ir statybininkais, ir mokslininkais, ir gaisrininkais…
Interaktyvus koncertas – kiekviena profesija turi savo žaidimą (lydimą muzikos), kuris atspindi tos profesijos ypatumus, kylančias užduotis, sunkumus ir pan. Dalyvaudami spektaklyje – žaidime vaikai tarsi „pasimatuoja“ siūlomas profesijas, sužino šį tą visiškai nauja apie jas, tačiau svarbiausia, kad iš naujo atranda seną tiesą: visi darbai yra geri ir garbingi, tik svarbu išsirinkti sau tinkamą ir mielą.
Režisierė: Agnė Sunklodaitė
Dailininkė: Ramunė Skrebūnaitė
Kompozitorius: Deividas Gnedinas
Scenoje: Eimantas Bareikis ir Mindaugas Ancevičius
Rekomenduojame žiūrovams nuo 5 metų.
